प्रभारी मंत्री ने विकास कार्यों का किया उद्घाटन
डबलीराठान. डबलीवास मौलवी में विभिन्न विकास कार्यों का उद्घाटन जलसंसाधन मंत्री डाॅ. रामप्रताप, पीलीबंगा विधायक द्रोपती मेघवाल जिला प्रमुख कृष्ण चोटिया ने किया। डबलीवास मौलवी के वार्ड 21 में नवनिर्मित सार्वजनिक धर्मशाला सीसी रोड का उद्घाटन करते हुए प्रभारी मंत्री ने जनसुनवाई भी की। विधायक जिला प्रमुख ने डबलीवास मौलवी में सीसी रोड निर्माण के लिए 10-10 लाख रुपए देने की घोषणा की। ग्राम पंचायत की ओर से सरपंच करमाबानो ने मंडी के साथ सड़क किनारे की भूमि अस्पताल के लिए स्वीकृत करवाने, डबलीराठान सहजीपुरा मार्ग में रेललाइन पर अंडरब्रिज बनवाने, बालिका स्कूल को क्रमोन्नत करने, विद्यालय में कमरे हाल निर्माण हेतु राशि स्वीकृत करवाने और डबलीराठान स्टेशन पर एक्सप्रेस गाड़ियों का ठहराव करवाने की मांग की।
hin_Deva hin_Deva